Šlyžiškės Švč. Dievo Motinos Gimimo sentikių cerkvė
55°35′08″š. pl. 22°57′25″r. ilg.﻿ / ﻿55.585471°š. pl. 22.957083°r. ilg.﻿ / 55.585471; 22.957083 Šlyžiškės sentikių cerkvė – rusų stačiatikių (sentikių) maldos namai Kelmės rajone, Liolių seniūnijoje, Šlyžiškės kaime, 150 m į rytus nuo kelio  3503  Paraseinys–Alėjai–Lioliai–Kelmė . Šlyžiškėje, kaip ir kitose vietose, sentikiai atsirado XIX a. pradžioje. Juos iš gimtųjų vietų į carinės imperijos pakraščius varė dėl ištikimybės savo tikėjimui. Nors Šlyžiškės kaime belikę mažai gyventojų, Mirusiųjų pagerbimo dieną į Šlyžiškės cerkvę ir kapines suvažiuoja čia palaidotųjų giminaičiai, draugai, taip pat ir iš kitų kaimų, kuriuose gyvena sentikių. Kelmės rajono taryba skyrė lėšų, už kurias suremontuota Šlyžiškės cerkvė, prižiūrimos kapinės.